U kancelariji kosovskog predsednika Hašima Tačija 40 sudija i 13 tužilaca sa severa Kosova je danas položilo zakletvu.

00:00 Izvor: N1

Ovim aktom se srpske sudije i tuzioci integrišu u kosovski paravosudni sistem. Ovo se smatra kao poslednji korak ka putpunoj primeni Briselskog sporazuma o pravosuđu koji je bio postignut 10. febuara 2015. godine.

Tači je nakon ceremonije polaganja zakletve čestitao svim sudijama i tužiocima, pružajući im podršku u svakodnevnom radu.

"Pozdravlјam vašu spremnost da se integrišete u kosovsko pravosuđe i radite u skladu sa kosovskim zakonodavstvom. Takođe, pozdravljam vašu spremnost da izvršavate funkciju sudija, tužilaca - časno, odgovorno i nepristrasno, poštujući pravila profesionalne etike," rekao je Tači u obraćanju sudijama, navodi se u saopštenju iz kosovskog predsedništva.

Naveo je i da imenovanje sudija i tužilaca iz "nevećinskih zajednica u potpunosti održava multietničku prirodu Kosova", prenosi portal KoSSev.

Izvor: N1

Miroslav Ivanović, koji je danas položio zakletvu, rekao da je za njega ovo dan kao i svaki drugi i da samo nastavlja profesionalni život tamo gde je stao.

"Mi smo ljudi profesionalci koji nastavljaju ponovo gde su stali. Naravno, pripadamo određenom esnafu koji zna svoj posao i u tom smislu je i ova zaletva danas kao deo kontinuiteta, ništa više", rekao je Ivanović.

Izvor: N1

Iz nevladinog sektora ukazuju da se pred novoizabranim sudijama i tužiocima nalazi veliki izazov i suočavanje sa 80.000 predmeta koji su nerešeni u mitrovičkom Osnovnom sudu.

Podsetimo, polaganje zakletve je prvobitno bilo zakazano za 17. oktobar, ali sudije i tužioci nisu došli jer im je to, kako je saopšteno iz kosovskog predsedništva, "zabranjeno od strane Republike Srbije sa namerom da se ne dozvoli integracija u pravosudni sistem Kosova".

Izvor: N1

Nakon toga je predsednik Srbije Aleksandar Vučić izjavio da je dao odobrenje za polaganje zakletve srpskih sudija i tužilaca za stupanje u pravosudni sistem Kosova.

Polaganju zakletve prisustvovali su međunarodni predstavnici na Kosovu, uključujući ambasadore.